AGIRREZABALA MANTXOLA (EH Bildu, 2013-06-07):
Eskerrik asko presidente anderea eta lehendakari egun on.
José Ignacio Wert espainiar ministroak aurkeztutako hezkuntzaren kalitatea hobetzeko lege aurreproiektua euskal curriculum-aren, euskal hezkuntza sistemaren eta Euskal Herriaren aurkako erasorik larri eta handiena da.
El proyecto de la ley de mejora de calidad educativa, LOMCE, del Gobierno del Estado español ese l mayor ataque y la mayor agresión contra el euskera, contra el currículum vasco, contra el sistema educativo vasco y contra Euskal Herria.
Hauxe da interpelazioaren aurkeztearen arrazoi nagusia. Egia da ez dela aurreneko aldia gai hau aztertzen denik Legebiltzar honetan eta seguruenik ez dela azkeneko aldia ere izango. Dakizuen bezala, joan den maiatzaren 17an Espainiako Ministroen Kontseiluak Espainiako hezkuntza erreforma onartu zuen, LOMCE delako.
Aste honetan bertan, Wert ministroak argi eta garbi adierazi du: "Los alumnos del País Vasco sabrán quién era Agustina de Aragón porque la historia de España será una asignatura troncal con unos contenidos establecidos por el Ministerio de Educación".
Hauxe da erreforma horretan dagoen fondoko ezaugarrienetako bat: Espainia gehiago, Euskal Herria gutxiago. Beste adibide argi bat ere utzi zigun Wert jaunak bere eperren artean: "Queremos españolizar Cataluña". Honekin adieraziz doktrinamendu ideologikoan oinarrituta dagoen lege bat besterik ez dela.
Wertek kutsu ideologiko nabarmena duen erreforma jarri du mahai gainean. Espainiar Gobernuaren proposamenak martxan dauden murrizketekin bat egiteaz gain, inboluzioa dakar, birzentralizazioaren eta uniformetasunaren aldeko apustua, alegia.
Hizkuntza zein hezkuntzaren aldetik atzerapauso den neurrian, aipatutako lege proiektua euskal herritarron hizkuntza eta hezkuntza eskubideen kontrako eraso zuzena da eta berriz ere, agerian uzten du Euskal Herriak burujabetza osoa behar duela hezkuntza arloan ere, berezko erabakiak euskal jendartearen beharren araberakoak hartu ahal izateko.
Lezio argi bat ikasi beharrean gaude, lehendakari jauna. Madrilen eta Madrilekin ez dago ezer egiterik eta bidea hemen egin beharra daukagu. Eta hau ez du EH Bilduk bakarrik esaten, hezkuntza agente eta gizarte agente gehienek diote hau.
Werten aurreproiektu hau onartezina da EH Bildurentzat, onartezina da Euskal Herriarentzat eta onartezina da euskal hezkuntza sistemarentzat. Izan ere, proiektu hau gure eskumenei egiten zaien beste eraso larri bat da. Gure beharretatik, gure errealitate sozial eta linguistikotik erabat urrun dagoen proiektua da. Denontzako kafea ezarri nahi du Estatuak ikuspegi erabat uniformizatzailez gure errealitatea eta beharrak inolaz ere aintzat hartu gabe.
Ildo horretatik, eskola porrotari aurre egiteko eta itxuraz hezkuntzaren kalitatea hobetzeko aitzakia darabil eskuduntza murrizketa eta zentralismoan areagotzeko asmoarekin. Ikusi besterik ez dago curriculumaren izaera zentralizatzailean sakontzeko planteamendua. Eskoletan landu beharreko derrigorrezko etapetako eta Batxilergoko irakasgai ardatzen edukiaren % 55a Estatuak ezartzen du berriro ere. Baina horretaz gain, etapa amaieretan egin beharreko ebaluazio frogak ezartzen ditu.
Curriculuma erabat baldintzatzeko asmoa duten frogak dira, Estatuak diseinatutakoak erkidego guztietarako berdinak eta kanpoko irakasleek zuzenduta. Errealitatean, beraz, dena dago Estatuaren esku komunitate erkidego hau delegazio huts bihurtu nahi dutelarik.
Froga hauek ikasleen bereizkeria goiztiarra eta oztopo lasterketa sustatzen dute eta bestetik, hezkuntzaren kontzepzioan ideologikoki atzerakada sakona planteatzen da. Irizpide pedagogiko eta integratzaileak alde batera uzten ditu. Ekitatearen aurkako proiektua da zalantzarik gabe eta ikasleen aniztasuna ez du inolaz ere aintzat hartzen.
Aitzitik, hezkuntzaren merkantilizazioa bultzatzen du. Izan ere, erreforma honen helburua hezkuntza eta ikasleak ekonomiaren, enpresen eta merkatuen beharren baitara moldatzea da. Enpleagarritasuna hobetzeko aitzakiaz, ikasleen aukera berdintasuna mugatzen du ikasleen bereizkeria goiztiarra sustatuz eta lehen mailako eta bigarren mailako ikasleak sortzeko arriskua areagotuz.
Horren baitan, aldatzen da DBHko 4. ikasturtea, moldatzen da Lanbide Heziketa eta sortzen da prestakuntza eta ikasketa kontratua edo, esan dudan bezala, adoktrinamendu kutsu sakona dauka proiektuak, erabat ideologizantea izanik.
Azkenik, benetan larria iruditzen zaigun beste eraso bat bertako hizkuntzari, euskarari emandako trataera. Proiektua duen helburua irakaskuntzan gaztelania zabaltzea eta hizkuntza propioen garrantzia eta presentzia murriztea da eta, zalantzarik gabe, murgiltze eredua kolokan jartzen du.
Éstas son las consecuencias de la Ley Wert: Recentralización del Estado y limitar nuestra capacidad para decidir en Euskal Herria nuestra propia educación. Un ataque en toda regla al euskera. Atenta contra nuestros derechos lingüísticos, no garantizando su conocimiento ni uso y pone el camino a su desaparición. Abre el camino para el adoctrinamiento ideológico, político y religioso. La españolización y la uniformización del Estado español.
En definitiva, busca borrar más de 30 años de escuela democrática vasca para llevarnos a otros tiempos. La gravedad del momento, señor lehendakari, es máxima desde nuestro punto de vista.
Zure Gobernuak joan-etorri asko izan ditu ia sei hilabete beteko diren hauetan. Oso epela eta txepela hasieran erantzuna, Wertekin elkarrizketa bidea erabili nahi zuela esan zuen sailburuak Wert jaunak argi zuenean aurrera egingo zuela bai ala bai, kosta ala kosta.
Nik uste dut argi esan beharra dagoela herri honek behar zuen lidergoak ez duela zure Gobernuak bermatu. Aurreko maiatzaren 26an Portugaleten zuk zeuk bai edukiak eta bai formak zorrotz kritikatu zenituen, joan den igandean euskal eskola publikoaren jaian sailburuak ere lege honi aurre egingo diola tresna legal guztiekin esan zuen.
Zure Gobernuak kritikoa dela lege proiektuarekin esan du azken egunotan. Baina ez du argi utzi erreformari nola aurre egingo dion, zein urrats eman behar dituen lege proiektua ez aplikatzeko eta gure hezkuntza sistema propioa garatzeko. Gakoa ez dago irakurketa kritikoa egitean, baizik eta bere aplikazioa saihesteko hartuko duen estrategia zehatz eta efikaza garatzean. Hortxe dago gure ikuspuntutik gakoa.
EH Bilduk bat egiten du hezkuntza agenteek eskatu dutenarekin. Desobedientzia da bidea, ez aplikatzea eta horrekin batera gure hezkuntza sistema propioa garatzea. Ezin dugu inolaz ere onartu lege honen inposaketa erkidego honetan.
Gaur euskal gizarteak eta hezkuntza eragile guztiek zure ahotik gauza bat bakarrik entzun nahi dute: Lege hau ez dela Euskal Autonomia Erkidego honetan aplikatuko. Horixe da, izan ere, hezkuntza agente guztiek eskatzen dutena. Horixe da hezkuntza agente guztiek zuregandik espero dutena.
Eso es lo que quiere escuchar la sociedad vasca, señor lehendakari, los agentes educativos, que este Gobierno no va a aplicar la ley. ¿Va a responder hoy a sus expectativas?
Eskerrik asko.